
KMCSSZ SAJTÓTÁJÉKOZTATÓ

CSERKÉSZVEZETŐI TANÁCSKOZÁS BUFFALOBAN
A Külföldi Magyar Cserkészszövetség III. (USA) és V. (Kanada) kerülete 2008 november 1-én és 2-án tartotta az ez évi tisztikonferenciáját. A tisztikonferencia minden évben találkozója nemcsak a központi vezetésben valamint a kerületeknél és csapatoknál működő tiszteknek, hanem minden északamerikai csapatban gyakorlati cserkészmunkát folytató vezetőnek is évenkenti találkozója. Hivatalos továbbá a konferenciára minden más cserkésztiszt is aki az Egyesült Államokban, Kanadában vagy Venezuelában lakik.  Idén  majdnem 50 résztvevő gyűlt össze, fele fiatal és a másik fele tapasztalt cserkésztiszt.

A tisztikonferenciát a Szövetségi vezetőtiszt irányítása alatt a központi törzs készítette elő. A helyi előkészítést pedig a Forgách, Lamperth, Lukács és Tamoga családok vezetésével a buffalói cserkészek végezték.

Szombaton délután, miután az őrsök megalakultak és titkos nevüket egy rövid bábjátékon keresztül ismertették, elkezdődtek a tanácskozások. Mindenki nagy érdeklődéssel várta a konferencia első témáját a 2010-es Jubileumi Nagytábor előkészületeinek megvitatását. Szentkirályi Pál, a 2005-ös tábor parancsnoka, ismertette az előző tábor tanulságáit és rávilágított a fontosabb megvitatandó kérdésekre. A megjelentek ezután három csoportra válva egymás ötleteit szondázták: vagyis kifejteték vélemenyeiket a szükséges elökészületekről, a kerettörténetről és a lehetséges közös programokról. Őrőm volt látni és hallani a sok fiatal vezető hozzászólását, javaslatát, ami a résztvevők éretségéről, érdeklődéséről és hozzáértéséről tanuskodott.

Ezek után, Vajtay István a KMCSSZ vezetőtisztje összefoglalta a őrsvezetéssel kapcsolatos kérdöív adatait. A csapatok fele küldte be a véleményét, hogy miként működik az őrsi rendszer csapatukban. Miután a részvevők meghallgaták az adatokat, véleménynyílvánításra került sor. Itt a vezetők kiálltak az őrsi rendszer mellett és javasoltak, hogy a csapatparancsnokok jobban válasszák ki az őrsvezetöjelölteket. Szintén fontos, hogy a kiképzés után kapjanak további anyagot, hogy hosszútávban is hatékonyan tudják végezni a feladataikat.

Sajgó Szabolcs, torontoi plebános és cserkésztiszt miséje után szoba-tábortűzre került sor amelynek témája a népdal volt. Minden őrsnek egy mesét kellett előadnia amelyben összefügö szöveget minimum 25 népdal első soraiból kellett összefüggő szöveget összeállítania. A vidám tábortűz után még szórakozásra is jutott idő, igaz a teremfocizó vezetők a következő nap nagyon lassan és ovatosan mozogtak. 

A tisztikonferencia vasárnap reggeli záró akkordjait a kisebb csoportok foglalkozása jellemezte. A csapatot nem vezetők a központi akadályverseny felfrissitése körüli ötleteket dolgozták ki. A csapatparancsnokok három témakört beszéltek meg：hol tartunk az olvasási különpróbával, csapataik sikereit és kudarcait foglalták össze és megfogalmazták hogy milyen segítségre lenne szükségük, hogy hatékonyabban vezessék csapataikat. Mondani sem kell sok tanulsággal és sok feladattal mentek haza a részvevök, különösen a központi vezetők.  

Ezzel véget is ért a 2008-as központi tisztikonferencia. Az intenziv két napban sok volt a munka de sok a szorakozás is. Jól éreztük magunkat és ha megtehetjük, jövőre még többen gyűlünk össze a nyugati magyar cserkészet sikereit megünnepelni és gondjait megbeszélni és megoldani.

KMCSSZ Sajtószolgálata
További információért, kérjük, forduljon az Külföldi Magyar Cserkészszövetség washingtoni irodájához: 

9950 Lochmoore Lane, Vienna, VA 22181, U.S.A.

Tel: (+1-703) 242-8361, fax: (+1-703) 242-8361

Internetes honlapunk:  http://www.kmcssz.org
